Vīna nozares nosaukuma produkta specifikācijas standarta grozījuma apstiprināšanas paziņojuma publikācija saskaņā ar Komisijas Deleģētās regulas (ES) 2019/33 17. panta 2. un 3. punktu

(2019/C 379/08)

Šis paziņojums ir publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

STANDARTA GROZĪJUMA APSTIPRINĀŠANAS PAZIŅOJUMS

“Condado de Huelva”

Atsauces numurs: PDO-ES-A1485-AM02

Paziņojuma datums: 30.8.2019

APSTIPRINĀTA GROZĪJUMA APRAKSTS UN PAMATOJUMS

1. Tradicionālo apzīmējumu “Fino” un “Oloroso” pievienošana produkta specifikācijai

Apraksts un pamatojums

Apraksts

Pieprasītais grozījums ir produkta specifikācijā iekļaut tradicionālos apzīmējumus “Fino” un “Oloroso”, kas norāda konkrētus vīna veidus, kuriem piemēro bioloģisko (zem rauga kārtas) un oksidatīvo (saskarē ar skābekli) izturēšanas procesu, izmantojot “criaderas y soleras” metodi, kuru tradicionāli izmanto Condado de Huelva apgabalā.

Pašreizējā specifikācijā attiecībā uz šiem vīnu veidiem ir izmantoti citi apzīmējumi (“Pálido” un “Viejo”), bet apzīmējumi “Fino” un “Oloroso” ir atrodami daudzos tirgvedības dokumentos – cenu sarakstos, uz etiķetēm, reklāmā, vīna reģistros, pavadzīmēs un rēķinos – laikposmā no 19. gadsimta beigām līdz 20. gadsimta 60. gadiem. Minētā dokumentācija liecina, ka šo apzīmējumu lietojums ir jāuzskata par tradicionālu. Lai gan šie apzīmējumi nav ietverti produkta specifikācijā, tie joprojām tiek plaši izmantoti.

Pamatojums

Condado de Huelva ir apgabals, kas plaši pazīstams ar izcilas kvalitātes vīnu ražošanu. Šiem vīniem tika piešķirts aizsargāts cilmes vietas nosaukums “Huelva” 1933. gadā, pieņemot Likumu par vīnogulājiem un vīnu, ar kuru tika piešķirti arī citi prestiži Andalūzijas cilmes vietas nosaukumi, piemēram, “Jerez”, “Xerez” vai “Sherry”, “Málaga”, “Manzanilla-Sanlúcar de Barrameda”, “Montilla” un “Moriles”. 1962. gadā tika izveidota regulatīvā padome, un pirmie noteikumi, ar ko reglamentē cilmes vietas nosaukumu, tika apstiprināti ar ministra rīkojumu 1963. gada 27. decembrī. Minēto noteikumu 3. pantā bija uzskaitīti vīni, uz kuriem attiecas cilmes vietas nosaukums, tostarp “Fino” un “Oloroso” vīni.

Jāņem vērā, ka vīndarības vēsture Condado de Huelva reģionā ir daudz senāka un vīna ražošanas kultūras izcelsme ir meklējama jau laikā pirms Romas impērijas. Ir atrastas arī amforas, ko izmantoja vīna transportēšanai un uzglabāšanai feniķiešu kolonijās Spānijā.

Pašvaldību Villalba del Alcor un Manzanilla arhīvu dokumenti, kas attiecas uz 18. gadsimtu, liecina, ka vīna mucas no attiecīgā reģiona ar ratiem tika transportētas līdz Tinto upei, kur tās tika iekrautas liellaivās un nogādātas Mogeras ostā. No turienes mucas cita starpā tika transportētas uz Velvas sadraudzības provinces Kadisas pašvaldībām, ņemot vērā dažādu Spānijas dienvidos ražoto tradicionālo vīnu līdzību.

19. un 20. gadsimtā šo vīna veidu ražošana bija plaši izplatīta Condado de Huelva vīna darītavās. Kā minēts iepriekš, tas ir atspoguļots vēsturiskos dokumentos – cenu sarakstos, pavadzīmēs, rēķinos, vīna reģistros un pat uz vīna etiķetēm – un to apliecina desmitiem piemēru.

Šo tradicionālo apzīmējumu izmantošana tika pārtraukta tādēļ, ka dažādas iestādes cēla prasību pret lauksaimniecības ministra 1963. gada 27. decembra Lēmumu, kas pagarināts 1964. gada 30. aprīlī un ar ko tika apstiprināti Noteikumi, ar kuriem reglamentē cilmes vietas nosaukumu “Huelva” un tā regulatīvo padomi. Regulatīvā padome nepiedalījās tiesas sēdē ekonomisko resursu trūkuma dēļ.

Attiecīgā prasība tika celta, pamatojoties uz tajā laikā spēkā esošo likumu. Cilmes vietas nosaukuma “Condado de Huelva” regulatīvā padome uzskata, ka saskaņā ar spēkā esošajiem ES tiesību aktiem pieteikumu par tiesībām izmantot šos tradicionālos apzīmējumus var iesniegt saskaņā ar 27. pantu Komisijas 2018. gada 17. oktobra Deleģētājā regulā (ES) 2019/33, ar ko papildina Regulu (ES) Nr. 1308/2013.

VIENOTS DOKUMENTS

1. Produkta nosaukums

“Condado de Huelva”

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

3. Desertvīns

4. Vīna vai vīnu apraksts

Baltvīns

Baltvīnus klasificē kā “Joven”, “Tradicional” vai “Condado de Huelva” atkarībā no ražošanas procesa, cukura satura un izturēšanas. To krāsa var būt no gaiši salmu dzeltenas ar zaļganām niansēm līdz intensīvi dzeltenai, tiem ir svaigu augļu un savvaļas garšaugu aromāts un zema viskozitāte, un tie rada intensīvu garšas sajūtu.

Vispārīgās analītiskās īpašības Maksimālā kopējā spirta koncentrācija (% tilp.) Minimālā faktiskā spirta koncentrācija (% tilp.) 10 Minimālais kopējais skābums Maksimālais gaistošais skābums (miliekvivalentos litrā) Maksimālais kopējais sēra dioksīda saturs (miligramos litrā)

Sarkanvīns

Sarkanvīnus klasificē kā “Joven”, “Roble” vai “Crianza” atkarībā no to izturēšanas ilguma un metodes.

Tie ir ķiršu krāsā ar tumšsarkanām niansēm, un tiem ir spēcīgs un izsmalcināts aromāts. Tie ir aromātiski un rada koncentrētu garšas sajūtu.

Vispārīgās analītiskās īpašības Maksimālā kopējā spirta koncentrācija (% tilp.) Minimālā faktiskā spirta koncentrācija (% tilp.) 11 Minimālais kopējais skābums Maksimālais gaistošais skābums (miliekvivalentos litrā) Maksimālais kopējais sēra dioksīda saturs (miligramos litrā)

Sarkanvīni “Reserva” un “Gran Reserva”

Atkarībā no izturēšanas ilguma un metodes sarkanvīnus klasificē šādi:

“Reserva”: ķiršu krāsā. Spēcīgs un pikants aromāts. Aromātisks un rada koncentrētu garšas sajūtu.

“Gran Reserva”: tumšsarkanā ķirškrāsā. Sarežģīts, izsmalcināts un minerālvielu aromāts. Aromātisks, tumīgs un rada koncentrētu garšas sajūtu.

Vispārīgās analītiskās īpašības Maksimālā kopējā spirta koncentrācija (% tilp.) Minimālā faktiskā spirta koncentrācija (% tilp.) 12 Minimālais kopējais skābums Maksimālais gaistošais skābums (miliekvivalentos litrā) Maksimālais kopējais sēra dioksīda saturs (miligramos litrā)

Desertvīns

Tos raksturo izturēšanas metode – dinamiska (“criaderas y soleras”) vai statiska (añadas jeb atsevišķas vīnogu ražas) –, izturēšanas ilgums un cukura saturs. Tos klasificē kā “Generoso”, “Generoso de Licor” un “de Licor Dulce” (tostarp līdz rūgšanai spirtotas jēlsulas – mistelas). “Generoso” vīni ir sausi, bioloģiski (zem rauga kārtas) vai oksidatīvi izturēti, to krāsa ir no bāli dzeltenas līdz tumšai sarkankoka krāsai, tiem ir ass un sāļš aromāts ar ļoti izteiktu riekstu piegaršu un paliekošu pēcgaršu. “Generoso de Licor” vīnu garša var būt no sausas līdz saldai, krāsa var būt no bāli dzeltenas līdz sarkankoka krāsai, viskozitāte var būt no zemas līdz ļoti augstai, aromāts – augļains un grauzdētas karameles aromāts no sausa līdz saldam un krēmīgam. Mistelas ir tumšas, ar macerētu augļu aromātu un rada krēmīgu garšas sajūtu.

Vispārīgās analītiskās īpašības Maksimālā kopējā spirta koncentrācija (% tilp.) Minimālā faktiskā spirta koncentrācija (% tilp.) 15 Minimālais kopējais skābums Maksimālais gaistošais skābums (miliekvivalentos litrā) Maksimālais kopējais sēra dioksīda saturs (miligramos litrā)

“Condado Viejo” vai “Oloroso” desertvīns

Desertvīni no balto vīnogu šķirnēm; to krāsa var būt no dzintarkrāsas līdz sarkankoka krāsai. Spēcīgs aromāts ar grauzdētu mandeļu piegaršu. Rūgti, ar ļoti intensīvu un koncentrētu garšu mutē.

Vispārīgās analītiskās īpašības Maksimālā kopējā spirta koncentrācija (% tilp.) Minimālā faktiskā spirta koncentrācija (% tilp.) 17 Minimālais kopējais skābums Maksimālais gaistošais skābums (miliekvivalentos litrā) Maksimālais kopējais sēra dioksīda saturs (miligramos litrā)

5. Vīndarības metodes

a) Galvenās vīndarības metodes

Īpašā vīndarības metode

Ražošanas apgabals ir ģeogrāfiskais apgabals, kurā atrodas reģistrētie vīna dārzi ar augšņu tipu Albariza, Arenas un Barros. Pēc raudzēšanas vīniem ir jāveic bioloģiska vai oksidatīva izturēšana, izmantojot dinamisku metodi “criaderas y soleras” vai statisku metodi – añadas [atsevišķas vīnogu ražas].

Bioloģiskās izturēšanas laikā zem rauga kārtas uz vīna virsmas veidojas peldoša rauga kārta vai plēve. Oksidatīvajā izturēšanā vīnus nogatavina, pakļaujot skābekļa iedarbībai. Vēl tiek izmantota metode “cabeceo” [sajaukšana], kuras ietvaros veic dažādu vīnu sajaukšanu vai pat vīnu sajaukšanu ar citiem produktiem.

Vīna ražošanā piemērojamie ierobežojumi

Misas ekstrakcijai izmantotā spiediena rezultātā no katriem 100 kg novākto vīnogu ir jāiegūst ne vairāk kā 70 l misas. “Pedro Ximénez” un “Moscatel” vīnu ražošanā var izmantot ‘Zalema’, ‘Palomino Fino’, ‘Listán’ un ‘Garrido Fino’ šķirņu koncentrētu misu un sauso vīnu, ja tie kopā veido ne vairāk kā 30 % no kopējā gala produkta daudzuma un ja šo šķirņu sausā vīna īpatsvars nepārsniedz 15 % no kopējā produkta daudzuma. Izturēšanu veic mucās un/vai muciņās ar maksimālo ietilpību 650 litri baltvīniem un 330 litri sarkanvīniem.

Audzēšanas prakse

Audzēšanas prakse nekādā gadījumā nedrīkst radīt kaitējumu videi, un jo īpaši ir jānovērš ūdens un augsnes piesārņojums. Stādīšanas biežumam ir jābūt robežās no 1 950 līdz 4 000 vīnkoku stādiem uz hektāru. Apgriešanu var veikt brīvi izvēlētā formā, kausveida formā un/vai izmantojot metodes ar atbalstu, piemēram, Gijo (Guyot) metodi, “Quarante” veidošanu vai apgriešanu kordona veidā. Ja ir paredzēts regulatīvajā padomē reģistrēt jauktus stādījumus, ražas novākšana ir jāveic pilnīgi atsevišķi no citām šķirnēm.

b) Maksimālā raža

12 000 kg vīnogu no hektāra

6. Noteiktais ģeogrāfiskais apgabals

Ražošanas apgabalā ietilpst šādas pašvaldības: Almonte, Beas, Bollullos Par del Condado, Bonares, Chucena, Gibraleón, Hinojos, La Palma del Condado, Lucena del Puerto, Manzanilla, Moguer, Niebla, Palos de la Frontera, Rociana del Condado, San Juan del Puerto, Trigueros, Villalba del Alcor un Villarrasa; tās visas atrodas Velvas provincē.

Izturēšanas apgabalā ietilpst šādas pašvaldības: Almonte, Bollullos Par del Condado, Chucena, Gibraleón, La Palma del Condado, Manzanilla, Moguer, Rociana del Condado, San Juan del Puerto un Villalba del Alcor.

7. Galvenā(-ās) vīna vīnogu šķirne(-es)

‘CABERNET SAUVIGNON’

‘LISTAN DEL CONDADO’

‘ZALEMA’

‘TEMPRANILLO’

‘SYRAH’

‘SAUVIGNON BLANC’

‘PEDRO XIMÉNEZ’

‘PALOMINO FINO’

‘MOSCATEL DE ALEJANDRÍA’

‘MERLOT’

‘GARRIDO FINO’

‘COLOMBARD’

8. Saiknes vai saikņu apraksts

Saikne

Šis ACVN atbilst Bētikas ieplakas reģionam un attiecas uz līdzenu vai nedaudz kalnainu reljefu. Reģionā valda Vidusjūras klimats, taču tā topogrāfiskais novietojums veicina Atlantijas okeāna ietekmi un tas kopā ar Doñana Nacionālā parka tuvumu un tradicionālajām prasmēm attiecīgajā reģionā ietekmē tajā ražotā vīna veidus. Desertvīnus, tostarp “Generoso” vīnus, iztur, izmantojot tradicionālo “criaderas y soleras” metodi un statisku metodi, kurā ozolkoka mucu un/vai muciņu izmantošana ir ļoti svarīgs elements, kas ļauj nodrošināt vīnu kvalitāti. Vīna pagrabu uzbūve un pārvaldība nodrošina tādu mikroklimatu, kas ir optimāls izturēšanai.

9. Būtiski papildu nosacījumi (iepakojums, marķēšana, citas prasības)

Tiesiskais regulējums:

valsts tiesību aktos

Papildu nosacījuma veids:

papildu noteikumi attiecībā uz marķēšanu

Nosacījuma apraksts

Uz etiķetes ir skaidri jānorāda ACVN “Condado de Huelva”. Pirms etiķešu laišanas apritē regulatīvajai padomei ir jāpārbauda to atbilstība šai produkta specifikācijai. Neatkarīgi no tā, kādu likumīgi atļautu iepakojumu izmanto, lai nosūtītu vīnu patēriņam, uz tā ir jābūt garantijas zīmogam, etiķetei vai kontroletiķetei, ko izdevusi regulatīvā padome. Uz tā var būt arī neobligāta norāde par lielāku reģionu – “Andalusia”.

Saite uz produkta specifikāciju

https://juntadeandalucia.es/export/drupaljda/PC_Condado_modificado.pdf

(1) OV L 9, 11.1.2019., 2. lpp.